Αζάτι στο Άλικο
2022-09-30 18:00 UTC | ΑΛΙΚΟ - Τριπτολέμου 8, Αθήνα 118 54, Ελλάδα
Οι Αζάτι επιστρέφουν στο Άλικο την Παρασκευή 30 Σεπτεμβρίου καλωσορίζοντας το
φθινόπωρο! Ενάμιση χρόνο από την κυκλοφορία των πρώτων τους κομματιών
«Φραγκόσυκα» και «Χορός που γελά» επιστρέφουν επί σκηνής, να το γιορτάσουν
συνδυαστικά με την κυκλοφορία του δίσκου τους «Χάρτινος κόσμος καίγεται».
Βεβαίως, από τη βραδιά δεν θα λείψουν διασκευές και επανεκτελέσεις κομματιών απ’
όλο το φάσμα του ελληνικού ρεπερτορίου. Λίγα λόγια για το συγκρότημα: Οι Αζάτι
είναι ένα μουσικό σχήμα που ιδρύθηκε τον Σεπτέμβρη 2020 στην Αθήνα. Η μουσική
τους αποτελεί προϊόν ανάμειξης ανατολικότροπων και δυτικότροπων μοτίβων, με βάση
το ελληνικό έντεχνο τραγούδι. Ο στίχος με τη σειρά του αντλεί στοιχεία από την
ελληνική λογοτεχνία και ποίηση, με έμφαση στις αλληγορικές περιγραφές. Τον
Φλεβάρη του 2021 κυκλοφόρησε το πρώτο κομμάτι τους, με τίτλο «Φραγκόσυκα», και
τον Μάρτη το δεύτερο, με τίτλο «Χορός που γελά». Το φθινόπωρο του 2021
κυκλοφόρησε και η πρώτη τους πλήρης δισκογραφική δουλειά με τίτλο «Χάρτινος
κόσμος καίγεται». Η λέξη «αζάτι» συνδέεται με την ελευθερία και συγκεκριμένα την
απελευθέρωση από κάτι ή κάποιον. Όλα ξεκινούν και τελειώνουν με αυτήν την
απελευθέρωση… Οι Αζάτι είναι οι: Δανάη Γάτα - φωνή Βασίλης Θεοδώρου - μπουζούκι,
κιθάρα, φωνή Μάνος Βουγιουκαλάκης - βιολί Μάρω Παναγή - κρουστά Μάνος Βλάχος -
κοντραμπάσο Κλέαρχος Θεοδώρου - ακουστική κιθάρα Ώρα έναρξης: 21.00 Είσοδος: 5
ευρώ Κρατήσεις: 21 0341 1498 Άλικο, Τριπτολέμου 8, Γκάζι
